Sophie Taeuber-Arp

Sophie Henriette Gertrude Taeuber-Arp (født 19. januar 1889 i Davos i Sveits, død 13. januar 1943 i Zürich) var en sveitsisk maler, billedhugger, tekstilkunstner, interiørarkitekt og danser.

Liv og virke
 Bakgrunn
Sophie Taeuber-Arp ble født i Davos i som Sophie Taeuber. Etter sine foreldres tidlige død flyttet hun i 1907 til Sankt Gallen.

Hun studerte fra 1908 til 1910 tekstilkunst ved Ecole des Arts Appliqués i Sankt Gallen, og deretter i 1912 på Kunstgewerbeschule i Hamburg.Biografiske opplysninger på internettsiden til MOMA besøkt 19. januar 2014 I 1915 ble hun kjent med Jean Arp og de to giftet seg i 1922. 

Sophie Taeuber tok i 1916 undervisning hos Rudolf von Laban i kunstnerisk uttrykksdans. 

Kunstnerisk løpebane
Hun opptrådte på Dada-Soiréer i Cabaret Voltaire, dadaistenes stamkneipe i Zürich, hvor hun utviklet egne koreografier. Taeuber var leder av tekstilklassen ved Kunstindustriskolen i Zürich og sørget dermed for parets økonomiske uavhengighet.

Hennes verker karakteriseres ved en geometrisk-abstrakt stil. Med utgangspunkt i rette vinkler og kvadrater lager hun vertikal-horisontale systemer.Internettsiden til Arp-museet  besøkt 19. desember 2013 Figurer og gjenstandsmotiver bruker hun bare når de skal bære et symbol.

Teauber-Arp fikk i 1926 i oppdrag å delta ved renoveringen av en historisk bygning i Strasbourg, den såkalte «Aubette» på Place Kleber.Internettsiden til Technische Universität Dresden besøkt 20. januar 2014 Bygningen ble omgjort fra å være en militærforlegning til et senter for butikker og restauranter. Oppdraget ble utført sammen med ektefellen Jean Arp og Theo van Doesburg, grunnleggeren av den nederlandske De Stijl-bevegelsen. Teauber-Arp tegnet selv foyer-baren i enkle, kvadratiske rød og grå flater.art-is-arp.com  besøkt 20. januar 2014 Inntektene fra oppdrget gjorde det mulig for ekteparet senere å slå seg ned i Paris. Tyskernes innmarsj i Paris i 1940 tvang imidlertid ekteparet ut av Paris igjen, først til andre deler av Frankrike og deretter tilbake til Sveits. Teauber-Arp døde i 1943 av kullosforgiftning fra en galt anvendt kamin.

Verker av Sophie Taeuber-Arp var utstilt ved den første Dokumenta-utstillingen i 1955.

 Verker i utvalg 

 Referanser 

Kategori:Sveitsiske kunstnere
Kategori:Dada
Kategori:Documenta
Kategori:Personer fra Davos